Ilyen szempontok alapján válasszon elektromotoros autót
Mostanában az utakon szaladgáló autókat látva azt gondolhatjuk: elvesztették az emberek a józan ítélőképességüket. Legalábbis régen kombit vett, aki gyakran utazott sok csomaggal, ma meg „sportkombik” róják az utakat, amelyekbe alig fér be több holmi, mint egy ötajtós autóba. Korábban a városban kisautókat használtak az emberek, manapság pedig magasra nőtt SUV típusokat, amik csak kívülről nagyok, utasterükben viszont többnyire nem. Bizony, jó tudni, hogy megváltoztak az autóválasztás szempontjai.
Ma már nem az a legfontosabb, hogy milyen karosszériaváltozatokban kerül piacra egy újdonság. Hiszen nincsen már klasszikus értelemben vett kicsi autó, az elöl ülőknek ugyanis szinte bármely típus tágas helyet kínál, a legtöbb autóban pedig egyedül vagy legfeljebb ketten ülnek. S, ha már így alakultak autóhasználati szokásaink, hogy nem kellő kihasználtsággal járunk négykerekűnkkel, akkor sokkal inkább számít, hogy mire használjuk az autót, hol járunk vele a legtöbbet, és mindeközben milyen mértékben szennyezzük a környezetet. Ezek korunk fontos kérdései, amelyek alapján érdemes autót választanunk.

A legjobb, ha alapáron jár a környezetbarát szemlélet alkotta technológia, amit jelenleg a villanymotorral, vagy legalább azzal is ellátott modellek kínálnak. Azon persze fontos elgondolkodni, hogy a használó életstílusához melyik megoldás illik leginkább: és nem a karosszériaváltozatok tekintetében, hanem a belső érték, a műszaki tartalom szempontjából.

Sokaknak talán elsőre ijesztőnek tűnhet, hogy műszaki szempontok alapján kéne autót választani, pedig kár megijedni! Továbbra sincs szükség autószerelői végzettségre a „tökéletes” megtalálásához, egyszerűen csak más kérdések merülnek fel a vásárlás során, mint régen. A felelősen gondolkodó újautó-vásárlónak 2016-ban már muszáj figyelembe venni az elektromosautó-kínálatot is. Mellesleg, például Norvégiában, 2025-től már nem kerülhet forgalomba belsőégésű motorral hajtott személyautó. Bár nálunk valószínűleg később várható majd hasonló intézkedés, az alábbiak átgondolásával mégis mindenkinek érdemes fontolóra venni, hogy következő autójában már villanymotor (is) dolgozhat:

-   Mekkora pénzügyi keret áll rendelkezésre az autóvásárláshoz?
-   Várhatóan milyen arányban fut majd az autó városban, lakott területen kívül és autópályán?
-   Megoldható-e az elektromos autó akkumulátorának töltése a lakóhelyen, a munkahelyen vagy annak közelében és a többi gyakran (legalább hetente) útba ejtendő célállomáson?
-   Milyen célra szolgál majd az autó, mekkora utas- és csomagtér szükséges?
-   Milyen fenntartási költség az elfogadható – beleértve az üzemanyagköltséget, a szervizköltséget és az alkatrészek költségét, a parkolási díjat, az adókat stb.?
-   Milyen kényelmet és vezetési élményt nyújtson az autó?

Bármi legyen is a válasz a fenti kérdésekre, a leginkább környezetbarát, zöld rendszámra jogosult járművek körében már ma megtalálhatók az alkalmas modellek. Ezek lehetnek kizárólag villanymotorral hajtott vagy belsőégésű motorral is ellátott hibrid autók, amelyek tulajdonosai – magánszemélyek és cégek egyaránt – számos kedvezményben részesülnek és a legtöbb hazai nagyvárosban, így Budapesten is ingyenesen parkolhatnak.
cm hyundaihungary Hyundai Ioniq Hyundai